**Predavanje**

DIZAJN: puno više od estetike!

Dizajn kao proces i način razmišljanja – Design Thinking.

**Predavač**

Nada Dogan, mag. dizajna, mag. ing. elektrotehnike

**Sažetak predavanja**

Pojam dizajna uvriježio se u svakodnevici kao samorazumljiv sinonim za estetsku kvalitetu.

Ono što „ne dizajneri“ najčešće percipiraju kao dizajn je *styling* – površna kozmetika nekog proizvoda. Međutim dobar dizajn potpuno je suprotan površnom *stylingu*. Što je sve dizajn, što je u stvari dizajn i koje su odlike dobrog dizajna iz perspektive korisnika? - ključno je pitanje na koje predavanje želi odgovoriti kroz različite primjere iz prakse.

Pretpostavka je da se iz informacijskog društva u kojem informacijska i komunikacijska tehnologija imaju odlučujući utjecaj na način života pojedinca i zajednice, krećemo prema društvu inovacije i dizajna. Već danas se više nego ikad, traži kreativno razmišljanje, dizajnersko promišljanje – Design Thinking kao koncept za učinkovito rješavanje različitih problema. U stvari se korištenjem metodologije dizajn procesa, donose odluke bazirane na tome što zaista korisnici žele.

EKO dizajn, dizajn za održivi razvoj i inkluzivni dizajn već su danas sastavni dio dizajnerskog razmišljanja za budućnost. Profiliranje u globalnoj utakmici, pa tako i u farmaciji, moguće je samo još kroz inovaciju i dizajn uz respektiranje inkluzije i ekologije!